23. ΒΑΣΙΛΙΚΟΝ ΔΙΑΤΑΓΜΑ υπ’ αριθ.142 της 6/12 Μαρτ. 1971 (ΦΕΚ Α΄49) Περί αλιείας των υδροβίων ζώων λιμνών και ποταμών και προστασίας αυτών. (Διόρθ. Ημαρτ. εν ΦΕΚ Α΄71 της 19 Μαΐου 1972). Έχοντες υπ’ όψει: 1)Τας διατάξεις των άρθρ. 10 και 20 του Ν.Δ. 420/1970 «περί Αλιευτικού Κώδικος». 2)Την υπ’ αριθ. 6/1970 γνωμοδότησιν του Συμβουλίου Αλιείας, ως και  3)Την υπ’ αριθ. 70/4.2.1971 γνωμοδότησιν του Συμβουλίου της Επικρατείας, προτάσει των Ημετέρων επί της Γεωργίας και Εμπορίου Υπουργών, απεφασίσαμεν και διατάσσομεν: Γενικαί Διατάξεις Άρθρ.1.-1.Η διενέργεια εμπλουτισμού λιμνών και ποταμών δι’ οιουδήποτε είδους ιχθύων ή άλλων υδροβίων ζώων επιτρέπεται μόνον μετά προηγουμένην έγκρισιν του Υπουργείου Γεωργίας (Δ/νσεως Αλιείας). 2.Η εισαγωγή εκ του εξωτερικού ζώντων υδροβίων ζώων, προοριζομένων δια τεχνητήν εκτροφήν ή εμπλουτισμόν γλυκέων υδάτων, ως και γονιμοποιημένων ωών αυτών, προοριζομένων δι’ εκκόλαψιν, επιτρέπεται μετά σύμφωνον γνώμην του Υπουργείου Γεωργίας (Δ/νσεως Αλιείας). 3.Δια την κατασκευήν εγκαταστάσεων τεχνητής καλλιεργείας υδροβίων ζώων απαιτείται άδεια, χορηγουμένη παρά του Υπουργείου Γεωργίας (Δ/νσεως Αλιείας). 4.Απαγορεύεται απολύτως η αλιεία, εμπορία και η πώλησις των κάτωθι ειδών υδροβίων ζώων, εφ’ όσον έχουν μήκος μικρότερον του έναντι εκάστου αναγραφομένου. α)Πέστροφα (SALMO IRIDEUS ή S. FARIO) 20 εκατοστόμετρα. β) Κορέγονος (COREGONUS SP.) 20 εκατοστόμετρα γ) Κυπρίνος ή Γριβάδι ή Σαζάνι (CYPRINUS SP) 30 εκατοστόμετρα δ)Έγχελυς (ANGUΙLLA SP.) 30 εκατοστόμετρα. ε) Τίγκα ή Γλήνι (TINCA TINCA) 15 εκατοστόμετρα. ς) Καράσιος ή Πεταλούδα (CARASSIUS CARASSIUS) 15 εκατοστόμετρα. ζ) Καραβίς (ASTACUS FLUVIATILIS) 10 εκατοστόμετρα. Εις τας ανωτέρω περιπτώσεις, η μέτρησις των μεν ιχθύων ενεργείται από του άκρου του ρύγχους μέχρι του άκρου της ουράς, της δε καραβίδος από του άκρου της κεφαλής μέχρι του άκρου της κοιλίας (τέλσωνος). Δια του άρθρ. 1 Π.Δ. 40 της 14/17 Ιαν. 1974 (ΦΕΚ Α΄15) επετράπη η αλιεία και πώλησις των αλιευομένων ιχθύων εντός της λίμνης Κερκίνης, εφ’ όσον έχουν μήκος κατά 30% μικρότερον του καθοριζομένου εν τη ανωτέρω παρ.4. 5.Απαγορεύεται απολύτως εις όλας τας λίμνας και ποταμούς της Επικρατείας η αλιεία των υδροβίων ζώων: α)πέστροφας, κατά το από 1ης Νοεμβρίου εκάστου έτους μέχρι της 15ης Φεβρουαρίου του επομένου έτους χρονικόν διάστημα, β)Κορεγόνου, κατά τους μήνας Δεκέμβριον και Ιανουάριον εκάστου έτους και γ)Καραβίδος, κατά το από 15ης Φεβρουαρίου μέχρι 15ης Μαΐου εκάστου έτους χρονικόν διάστημα. Αλιεία εντός των λιμνών. Άρθρ.2.-Α΄.(Αφεώρα τα επιτρεπόμενα αλιευτικά εργαλεία. Κατηργήθη δια του άρθρ. 5 του κατωτ. Β.Δ. 249/1972, δι’ ου ρυθμίζεται ήδη το θέμα τούτο). Β΄.Γενικαί απαγορευτικαί διατάξεις: 1.Η μηχανική έλξις παντός αλιευτικού εργαλείου εντός των λιμνών απαγορεύεται απολύτως.  Κατ’ εξαίρεσιν, επιτρέπεται η αλιεία δια μηχανικού αλιευτικού συγκροτήματος κυκλικών δικτύων (Γριγρι) εντός του Ελληνικού τμήματος της λίμνης Μεγάλης Πρέσπας. Δι’ αποφάσεως του Υπουργού Γεωργίας καθορίζεται ο αριθμός των ούτω αλιευόντων συγκροτημάτων, ως και αι προϋποθέσεις, υφ’ ας θα διενεργήται η αλιεία. 2.Απαγορεύεται απολύτως, επί ένα έως δύο μήνας καθ’ έκαστον έτος, η διενέργεια αλιείας δια παντός μέσου και εργαλείου εντός των λιμνών, προς προστασίαν της αναπαραγωγής των ιχθύων. Η απαγορευτική αύτη περίοδος, περιλαμβανομένη μεταξύ της 1ης Απριλίου και της 15ης Ιουνίου εκάστου έτους, καθορίζεται δι’ αποφάσεως του Υπουργού Γεωργίας (Δ/νσεως Αλιείας), αναλόγως των ειδικών συνθηκών εκάστης λίμνης. Γ΄.Ειδικαί διατάξεις: 1.Απαγορεύεται απολύτως η διενέργεια αλιείας εις την παρά τας πηγάς του ποταμού Λούρου λίμνην «ΒΥΡΟΣ» δια παντός αλιευτικού μέσου ή εργαλείου και εις πάσαν εποχήν. 2.Η αλιεία εντός των τεχνητών λιμνών Ταυρωπού (Μέγδοβα) και Κρεμαστών διενεργείται κατά τας διατάξεις των Ν.Δ. 420/70 (άρθρ. 18) και 4211/61 (άρθρ. 23). 3.Δια την προστασίαν των εντός των τεχνητών λιμνών υφισταμένων έργων, δύναται δι’ αποφάσεως του Υπουργού Γεωργίας να τίθενται και έτεροι περιορισμοί, κατά την διενέργειαν της αλιείας. Αλιεία εντός των ποταμών Άρθρ. 3.-Α΄.(Καταργήθηκε από το άρθρ. 3 Π.Δ. 235/1979 ΦΕΚ Α΄65, κατωτ. αριθ. 36). (Αντί για τη σελ. 298,161(γ) Σελ. 298,161(δ) Τεύχος Η102-Σελ.91 Περιορισμοί  Αλιείας 13.Ζ.ε.23 Β΄. Ειδικαί διατάξεις: 1.Κατ’ εξαίρεσιν των ανωτέρω υπό στοιχ. Α΄του παρόντος άρθρου η αλιεία εντός των υπό του Δημοσίου ενοικιαζομένων ποταμών, δι’ ιχθυοτροφικήν εκμετάλλευσιν ή παραχωρουμένων δι’ ειδικάς καλλιεργείας υδροβίων ζώων, επιτρέπεται να ενεργήται και δι’ ετέρων εργαλείων και μέσων ή μεθόδων, καθοριζομένων εκάστοτε υπό των οικείων διακηρύξεων μισθώσεως ή αποφάσεων παραχωρήσεως. 2.Απαγορεύεται απολύτως η διενέργεια αλιείας εις το, παρά τον Ιχθυογεννητικόν Σταθμόν Εδέσσης, τμήμα του ποταμού Εδεσσαίου, δια παντός αλιευτικού εργαλείου και εις πάσαν εποχήν. Ερασιτεχνική αλιεία Άρθρ.4.-(Καταργήθηκε από το άρθρ. 7 του Π.Δ. 373/16-22 Ιουλ. 1985, ΦΕΚ Α΄131, κατωτ. αριθ. 42). Επιβαλλόμεναι ποιναί Άρθρ.5.-1.Εις τους κατά παράβασιν των δια του παρόντος Β.Δ/τος θεσπιζομένων μέτρων αλιεύοντας επιβάλλονται αι υπό του άρθρ. 11 του Ν.Δ. 420/70 προβλεπόμεναι κυρώσεις. 2.Εις τους διενεργούντας εμπορίαν και μεταφοράν απαγορευομένων διαστάσεων ιχθύων και λοιπών υδροβίων ζώων επιβάλλονται αι υπό του άρθρ. 20 του Ν.Δ. 420/70 προβλεπόμεναι ποινικαί κυρώσεις. Καταργούμεναι διατάξεις Άρθρ.6.-Από της ενάρξεως ισχύος του παρόντος καταργούνται: 1.Το από 11.5.28 Δ/μα «περί απαγορεύσεως αλιείας μηχανοκινήτων εις τα λίμνας» (ΦΕΚ 159 Α΄/ 28). 2.Τα άρθρ. 4, 5, 7 ως ταύτα συνεπληρώθησαν, του Δ/τος της 18.12.1933 «περί κανονισμού λίμνης Ορεστιάδος» (ΦΕΚ 397 Α΄/33). 3.Τα άρθρα: α) 3ον του από 11.7.1949 Β.Δ/τος «περί κανονισμού αλιείας λίμνης Παμβώτιδος και έλους Λαψίστης» (ΦΕΚ 167 Α΄/49) ως τούτο ετροποποιήθη δια του άρθρ. 2 του Β.Δ/τος της 17.12.51 και β)4ον και 7ον παρ. 1 του ιδίου ως άνω Β.Δ/τος της 11.7.49. 4.Το άρθρ. 2 του από 31.8.57 Β.Δ/τος «περί αλιείας εις λίμνην Παμβώτιδα» (ΦΕΚ 186 Α΄/57). 5.Το από 31.8.57 Β.Δ/μα «περί αλιείας κυπρίνων εις λιμνην Δίστου» (ΦΕΚ 186 Α΄/57). Σελ. 298,162(δ) Τεύχος Η102-Σελ.92 6.Το Β.Δ. 524/60 «περί αλιείας δια μηχανοκινήτων αλιευτικών συγκροτημάτων κυκλικών δικτύων (Γριγρι) εντός της λίμνης της Μεγάλης Πρέσπας» (ΦΕΚ 117 Α΄/60). 7.Το Β.Δ 722/60 «περί εμπλουτισμών και προστασίας υδροβίων ζώων λιμνών και ποταμών» (ΦΕΚ 177 Α΄/60). 8.Το Β.Δ. 836/61 «περί απαγορεύσεως της αλιείας κορεγόνων εντός της λίμνης Βεγορίτιδος» (ΦΕΚ 211 Α΄/1961). 9. Το Β.Δ. 894/61 «περί απαγορεύσεως της δια μηχανότρατας αλιείας εντός της λίμνης Μεγάλης Πρέσπας» (ΦΕΚ 225 Α΄/61). 10.Το Β.Δ. 626/62 «περί αλιείας περκών εις την λίμνην Ορεστιάδος» (ΦΕΚ 157 Α΄/62). 11. Το Β.Δ. 243/65 «περί αντικαταστάσεως του άρθρ. 7 του από 29.10.60 Β.Δ/τος «περί εμπλουτισμών και προστασίας υδροβίων ζώων λιμνών και ποταμών και καταργήσεως του άρθρ. 6 του αυτού Β.Δ/τος (ΦΕΚ 60 Α΄/65). 13.Ζ.ε.23 Περιορισμοί  Αλιείας 